Teobromīns

Teobromīns (C7H8N4O2) ir rūgts alkaloīds, kas tiek iegūts no kakaokoka. Tas pārsvarā ir sastopams šokolādē un citos pārtikas produktos, tējas auga lapās un kolas riekstā. Teobromīns pirmoreiz tika atklāts 1841. gadā.Plant intoxicants: a classic text on ... - Google Books. Books.google.ru. Atjaunots: . 

 Psihotropās īpašības 
Teobromīnam ir viegli stimulējoša iedarbība, kas līdzīga kofeīna iedarbībai, bet ir vājāka un atstāj mazāku ietekmi uz centrālo nervu sistēmu. Neskatoties uz to, teobromīns mēdz stimulēt sirdi daudz vairāk nekā kofeīns.Howell, L.L., Coffin, V.L., Spealman, R.D. Behavorial and physiological effects of xanthines in nonhuman primates (1997) Psychopharmacology, 129 (1), pp. 1-14. Teobromīns arī izraisa mazāku atkarību nekā kofeīns, tomēr bieži tiek asociēts ar šokolādes atkarības izveidošanos. 

 Pārdozēšana 
Teobromīns cilvēkiem ir maztoksisks, to ir grūti pārdozēt, tomēr tas iespējams, ja viela tiek lietota hroniski vai ļoti lielos daudzumos akūti. Teobromīna pārdozēšana biežāk var būt vecāka gadagājuma cilvēkiem.

Teobromīns ir ļoti toksisks vairākiem dzīvniekiem, tostarp suņiem un kaķiem, jo tiem teobromīna metabolisms notiek lēnāk nekā cilvēkam. Nelielam sunim var iestāties teobromīna pārdozēšanas pazīmes pat no 50 gramiem šokolādes. Kaķi teobromīnu saturošus produktus parasti neēd, jo nav spējīgi sajust saldo garšu.  Teobromīna pārdozēšana mājdzīvniekiem ļoti bieži var beigties letāli, lielākoties no tās mirst suņi.   

Teobromīna pārdozēšanas pazīmes ir nelabums, vemšana, caureja, pastiprināta urinēšana un slāpes; īpaši smagos gadījumos (galvenokārt saindējoties mājdzīvniekiem) var būt arī sirds aritmija, epilepsijas lēkmes, iekšējā asiņošana, sirdstrieka un arī nāve.

Teobromīna letālā deva (LD50) žurkām ir 1265 mg/kg, cilvēkam — ~1000 mg/kg, suņiem — 300 mg/kg, kaķiem — 200 mg/kg.

 Atsauces 

Kategorija:Alkaloīdi
Kategorija:Stimulanti
Kategorija:Šokolāde